**HESA Shahed-136** on iranilaisen HESA:n valmistama taktinen, tavallisesti räjähdysainelatauksella varustettu miehittämätön deltasiipinen lennokki (räjähdedrooni, ammusdrooni, "itsetuhodrooni"; engl. *loitering munition*). Räjähdedrooneja on toimitettu Iranin lisäksi ainakin Jemeniin ja Venäjälle.

Räjähdelennokki esiteltiin tiedotusvälineille ja yleisölle joulukuussa 2021 Iranissa pidetyn sotaharjoituksen yhteydessä.

Tekniset tiedot
---------------

HESA Shahed-136 -lennokki esillä Iranin vallankumouksen 44. vuosijuhlapäivänä Tehranissa 11. helmikuuta 2023.
Shahed-136 -lennokki esillä Iranin ilmavoimien näyttelyssä Qomin kaupungissa 13. toukokuuta 2023.
Verraten ehjänä säilyneen Shahed-136 -lennokin jäänteet Kiovassa 12. toukokuuta 2023. Kuvassa moottori on esillä rungon edessä, vaikka se lentokuntoisessa lennokissa sijaitsee pyrstöosassa.
*Lähde:* 

**Yleiset ominaisuudet**

* **Pituus:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**3,5 m
* **Kärkiväli:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**2,5 m
* **Suurin lentoonlähtöpaino:** 0**Virhe lausekkeessa: tunnistamaton sana "noin"**.0**Virhe lausekkeessa: tunnistamaton sana "noin"**noin 200 kg, josta räjähteitä 20−50 kg

**Suoritusarvot**

* **Matkalentonopeus:** &&&&&&&&&&&&0180.&&&&00180 km/h
* **Toimintasäde:** 0**Virhe lausekkeessa: tunnistamaton sana "yli"**.0**Virhe lausekkeessa: tunnistamaton sana "yli"**yli 1 000 (max. 1 800−2 500) km
* **Lakikorkeus:** &&&&&&&&&&0-3941.0100000060−4 000 m

Lennokki voidaan laukaista esimerkiksi viisi Shahed-136-lennokkia sisältävältä kuorma-auton konttiin rakennetulta kuljetus- ja laukaisualustalta. Konttiin sijoitettu laukaisuyksikkö voidaan helpommin piilottaa muiden konttien ja siviilikuorma-autojen joukkoon. Lennokit voidaan lähettää liikkeelle rakettipanoksella (RATO, rocket-assisted take-off), joka irrotetaan heti lähdön jälkeen. Laukaisussa käynnistyy lentämistä ylläpitävä, varsin äänekäs 50 hevosvoiman (37 kW:n) Mado MD550 -polttomoottori. Tämä saksalaisen bensakäyttöisen Limbach L550E-moottorin kiinalaisvalmisteinen kopio pyörittää lennokin pyrstössä olevaa propellia. Lennokin ääntä on kuvailtu mopon tai ruohonleikkurin pärinää muistuttavaksi. Sen ääni voi kantaa usean kilometrin päähän.

HESA Shahed-136 on kertakäyttöinen, ennen laukaisua ennalta määritettyyn kohteeseen suunnattu ja räjähdekuormalla varustettu lennokki. Se lentää laukaisun jälkeen annettuihin koordinaatteihin, eikä siinä ole kamerajärjestelmää kuvan välittämiseksi. Lennokin on esitetty käyttävän paikannukseen gps-vastaanotinta, joka Iraniin kohdistettujen sanktioiden vuoksi olisi kaupallista laatua eikä alkujaan sotilaallista tasoa. Tästä syystä on esitetty, että gps-signaalin häiritseminen (elektronisen sodankäynnin osana) voisi heikentää Shahed-136-lennokin kykyä löytää maaliinsa. Gps-signaalin häirinnän ohella esimerkiksi asejärjestelmien paikan tiheä vaihtaminen, järjestelmien peittäminen ja valekohteiden luonti voisivat heikentää tämän edullisen räjähdedroonin kykyä osua asejärjestelmiin tai muihin kohteisiin. Toisaalta ainakin osan lennokeista on arvioitu sisältävän infrapunasensorin, jonka havaitsema lämpösignaali auttaisi räjähdelennokkia täsmentämään kohteeseen kaupallista gps-paikannusta paremmalla tarkkuudella. Mahdollisena on pidetty myös, että lennokki saattaisi hyödyntää Loran-navigointia tai sen muunnosta.

### Edeltäjämalli HESA Shahed-131

Sunnuntaina 23. lokakuuta 2022 Venäjän asevoimat ampui miehittämältään Krimin niemimaalta muualle Ukrainaan 20–35 kappaletta HESA Shahed -räjähdelennokkeja. Joukossa oli ainakin yksi venäläisten *Geran-1*ksi nimeämä räjähdelennokki. Sen arvioidaan olevan alkuperäiseltä iranilaiselta tyypiltään Shahed-136:sta edeltänyt lennokkimalli **HESA Shahed-131**. Ulkoisesti seuraajaansa muistuttava Shahed-131 on mitoiltaan HESA Shahed-136:ta pienempi: räjähdelennokin pituus on 2,6 metriä (suluissa Shahed-136:n mitat: 3,5 m), siipien kärkiväli 2,2 m (2,5 m), lentoonlähtöpaino 135 kg (200 kg), josta räjähdekuorma 10-15 kg (30-40 kg). Shahed 131:n toimintasäteeksi on raportoitu enintään 900 kilometriä. Lennokin GNSS-satelliittipaikannuspiiri ja lennonanalysointiyksikkö pohjautuvat siviilimarkkinoilta saataviin osiin.

Shahed-136 sotilaallisessa käytössä
-----------------------------------

### Jemenissä

Iranilaisista Shahed-136 räjähdedrooneista uutisoitiin länsimaisessa lehdistössä tammikuussa 2021. Niitä kerrottiin sijoitetun joulukuussa 2020 Jemeniin pohjoisosaan, Iranin kanssa yhteistyössä toimineiden huthien hallitsemaan Al Jawfin maakuntaan.

### Venäjän hyökkäyssodassa Ukrainaan

Heinä- ja elokuussa 2022 Venäjän edustajien uutisoitiin tutustuneen iranilaisiin sotilaallisiin lennokkeihin ja räjähdedrooneihin Iranissa kesäkuusta 2022 lähtien. Iran valmistautui toimittamaan näitä aseita Venäjälle käytettäväksi sen sotatoimiin Ukrainassa. Joukko venäläisiä sai tiedustelutietojen perusteella koulutusta iranilaisten taktisten lennokkien ja räjähdedroonien käyttämiseen esimerkiksi iranilaisella Kashanin lentokentällä.

Iranilaisdroonien toimituksesta Venäjälle uutisoitiin elokuun 2022 lopulla. Sittemmin syyskuussa raportoitiin useiden kookkaiden iranilaisten rahtilentokoneiden asetoimituksista Venäjälle. Tämän perusteella on esitetty, että Venäjä saattaa olla ostanut Iranista jopa satoja suhteellisen edullisia Shahed-136-räjähdedrooneja sekä muita lennokkeja ja ohjuksia. Ukrainan asevoimat pudottivat Shahed-136-droonin ensimmäisen kerran 12. syyskuuta 2022 Kupjanskin lähellä. Asetyyppiä oli tuolloin käytetty ukrainalaista tykistöasemaa vastaan.

Venäjä on maalannut ainakin osan hankkimistaan räjähdelennokeista uudelleen ja nimennyt ne mallinimityksellä Geran-2 (ven. Герань-2, suom. *kurjenpolvi tai pelargoni*) ja sarjanumerolla (muotoa M-xxx, missä xxx=numero, esim. M-213, M-214 jne.). 

18. syyskuuta 2022 uutisoitiin, että Shahed-136-räjähdedrooneilla oli tuhottu useita Ukrainan asevoimien tykkejä ja ainakin kaksi miehistönkuljetusvaunua muun muassa Harkovan alueen koillisosassa. Tätä räjähtävää droonia on hankala torjua sen matalalle ohjelmoidun lentoradan vuoksi.

Syyskuun lopulla 2022 iranilaisvalmisteinen Shahed-136 nousi Venäjän eniten käyttämäksi lentolaitteeksi Ukrainan sotatoimissaan. Venäjän on raportoitu laukaisevan usein kaksi Shahed-136-räjähdedroonia samaa kohdetta kohti lisätäkseen räjähteen perillemenon todennäköisyyttä. Iranilaisvalmisteisten räjähdedroonin tai ohjuksilla aseistetun monikäyttödroonin (HESA Shahed-129 tai Qods Mohajer-6) käyttö on Venäjälle paljon halvempaa kuin risteilyohjusten (Kh-101, Kalibr, Kh-555, tai Iskander). Toisaalta verraten edullisen, osin kiinalaisista osista kootun räjähdelennokin ampumista alas esimerkiksi satoja tuhansia dollareita (tai yli) maksavilla ilmatorjuntaohjuksilla on pidetty kalliina torjuntakeinona.

Mikäli paikkakunnalla on ollut sopiva Ukrainan ilmatorjunnan yksikkö, Ukrainan asevoimat on oppinut torjumaan merkittävän osan Shahed-136-räjähdelennokeista. Kaikilla paikkakunnilla ei sopivaa ilmatorjuntaa kuitenkaan ole ollut paikalla tai valmiudessa räjähdelennokki-iskujen aikaan. 6. lokakuuta Ukrainan asevoimat viesti, että siihen mennessä noin 60 prosenttia Venäjän laukaisemista 86 HESA Shahed-136 -räjähdedroonista oli onnistuttu pudottamaan.

Ukrainan asevoimien tiedustelun mukaan Venäjä olisi lokakuun 2022 puoliväliin mennessä tilannut Iranista jopa 2 400 Shahed-136-lennokkia. Syyskuussa 2023 Ukrainan maavoimat raportoi, että Venäjä olisi laukaissut jo yli 2 000 Shahed-räjähdelennokkia ukrainalaisiin kohteisiin edeltävän vuoden aikana. Näiden lennokkien Ukraina arvioi maksaneen 40-100 miljoonaa dollaria (eli noin 20 000-50 000 USD/kpl). Samaan aikaan Ukrainan asevoimat raportoi pudottaneensa Venäjän hyökkäyssodan 2022- aikana yhteensä lähes 4 700 vihollisdroonia. 

### Geran-3

Venäjällä kehitetty Geran-3-drooni tuli käyttöön ensimmäisen kerran lokakuussa 2023.
Tätä on myös nimitetty Italmaš-malliksi Donin Rostovissa sijaitsevan konetehtaan mukaan. Uuden mallin on kehittänyt Zala Aero. Siinä käytetään lennokkeihin tarkoitettua kaksitahtista DLE-60-bensiinimoottoria. Ilmoitetut suorituskykyarvot ovat 200 km lentomatka ja 40 kg taistelukärki.

Katso myös
----------

* Switchblade
* Zala Lancet
* Orlan-10

Huomautukset
------------

1. ↑  Joskus käytetty suomennos "itsemurhadrooni" on semanttisesti harhaanjohtava, koska ilma-aluksessa ei ole mukana ihmistä, joka tekisi itsemurhan ilma-aluksen tuhoutumisen yhteydessä. *Itsetuhodrooni* tai itsensä tuhoava räjähdelennokki voisi olla sopivampi englanninkielisen ilmaisun (suicide drone tai kamikaze drone) suomennus. Joistain maaliaan kohdealueella odottelemaan kykenevistä itsetuholennokeista käytetään nimitystä *viipyilevä lennokki* (loitering munition), mutta Shahed-136 -lennokille luokitus ei ole osuva.
2. ↑  Tämä lähes 4 700 pudotettua taktista droonia ei kuitenkaan kerro Venäjän laukaisemien droonien kokonaismäärää, sillä osa räjähdelennokeista läpäisee ukrainalaispuolustuksen, ja ehjinä säilyneitä tiedustelulennokkeja Venäjä voi käyttää useita kertoja tiedusteluun ja maalinosoitukseen.

Lähteet
-------

1. 1 2  Israel providing Ukraine with intelligence about Iranian drones – media  13.10.2022. nv.ua. Viitattu 14.10.2022. (englanniksi)
2. 1 2 3  Russia launches over 2,000 Shahed drones at Ukraine over past year  13.09.2023. Ukrinform, ukrinform.net. Viitattu 14.9.2023. (englanniksi)
3. 1 2 3 4  David Hambling: How Can Ukraine Counter Russia’s ‘Swarm’ Drone Offensive?  28.9.2022. forbes.com. Viitattu 14.10.2022. (englanniksi)
4. 1 2  What are Iran-made Shahed-136 ‘kamikaze’ drones used by Russia to strike Ukraine? *firstpost.com*.  28.9.2022. Viitattu 11.10.2022. (englanniksi)
5. 1 2  Military Knowledge: Shahed-136 Loitering Munition  12.1.2022. iswnews.com. Viitattu 11.10.2022. (englanniksi)
6. 1 2  Iranian Shahed-136 Kamikaze Drones Already Used By russia (First Photos And Specs)  13.9.2022. Defense Express, defence-ua.com. Viitattu 11.10.2022. (englanniksi)
7. ↑  Iran Aircraft Manufacturing Industries (HESA) *iranwatch.org*.  26.11.2021. Wisconsin Project on Nuclear Arms Control. Viitattu 11.10.2022. (englanniksi)
8. 1 2 3 4 5  Oleg Danylov: Shahed 136 – a nasty enemy UAV that terrorizes Ukrainians (blogi)  5.10.2022. mezha.media. Viitattu 11.10.2022. (englanniksi)
9. 1 2 3  Pekka Hakala: Hitaista ja äänekkäistä "itsemurha­lennokeista" tuli Ukrainan riesa *Helsingin Sanomat, hs.fi*.  11.10.2022. Viitattu 11.10.2022. (englanniksi)
10. 1 2  Tom O'Connor: Exclusive: Iran Positions 'Suicide Drones' in Yemen As Red Sea Tensions Rise  13.1.2021. newsweek.com. Viitattu 11.10.2022. (englanniksi)
11. 1 2  Ellen Nakashima & Joby Warrick: Iran sends first shipment of drones to Russia for use in Ukraine *The Washington Post*.  29.8.2022. Viitattu 11.10.2022. (englanniksi)
12. 1 2  Sethy J. Frantzman: Is Iran’s new drone swarm Shahed-136 tech a gamechanger? - analysis *The Jerusalem Post, jpost.com*.  26.12.2021. Viitattu 12.10.2022. (englanniksi)
13. ↑  Iran’s Great Prophet 17 Exercise + Images  27.12.2021. iswnews.com. Viitattu 11.10.2022. (englanniksi)
14. 1 2 3 4 5  Roman Feshchenko: Military expert on Iranian Shahed-136 drones in service with Russia  25.9.2022. nv.ua. Viitattu 14.10.2022. (englanniksi)
15. 1 2  A "Younger" Version Geran-1 (Shahed-131) Kamikaze Drone Spotted After Night Attack From Crimea *Defense Express, defence-ua.com*.  23.10.2022. Viitattu 23.10.2022. (englanniksi)
16. 1 2 3  Not Only Shahed-136: a Detailed Study of Another Iranian Shahed-131 Kamikaze Drone Used by russia *Defense Express, defence-ua.com*.  24.9.2022. Viitattu 23.10.2022. (englanniksi)
17. ↑  How to Counter Iranian Shahed-136 and Shahed-131 Kamikaze Drones, Used by russia to Strike Ukrainian Cities *Defense Express, defence-ua.com*.  24.9.2022. Viitattu 23.10.2022. (englanniksi)
18. ↑  Natasha Bertrand & Maegan Vazquez: White House says Iran is preparing to supply Russia with weapons-capable drones  11.7.2022. CNN. Viitattu 11.10.2022. (englanniksi)
19. 1 2  Natasha Bertrand: First on CNN: Russians have begun training on Iranian drones, US believes  9.8.2022. CNN. Viitattu 11.10.2022. (englanniksi)
20. ↑  Iranian Military Aircraft Are Flying a Massive Resupply Effort to Russia: It Could Soon Field Thousands of Drones and Missiles *militarywatchmagazine.com*.  19.9.2022. Viitattu 11.10.2022. (englanniksi)
21. ↑  Ukraine Army likely to have shot down Iranian UCAV near Kupiansk photos  13.9.2022 10:26. Ukrinform, ukrinform.net. Viitattu 11.10.2022. (englanniksi)
22. ↑  Julian Röpcke: Russland nutzt Irans Kamikaze-Drohnen in der Ukraine (tilaajille)  13.9.2022. bild.de. Viitattu 11.10.2022. (saksaksi)
23. ↑  Yaroslav Trofimov & Dion Nissenbaum: Russia’s Use of Iranian Kamikaze Drones Creates New Dangers for Ukrainian Troops  17.9.2022. The Wall Street Journal, wsj.com. Viitattu 11.10.2022. (englanniksi)
24. ↑  WSJ: Iranian drones supplied to Russia create new dangers for Armed Forces of Ukraine  18.9.2022. Ukrinform, ukrinform.net. Viitattu 11.10.2022. (englanniksi)
25. ↑  Iran’s Shahed 136 Drone is Now Russia’s Primary Strike Aircraft in Ukraine: Unprecedented Attacks Near Odessa *militarywatchmagazine.com*.  24.9.2022. Viitattu 11.10.2022. (englanniksi)
26. ↑  Russia employs cheap Iranian drones to save on high-precision missiles - Air Force  5.10.2022. Ukrinform, ukrinform.net. Viitattu 12.10.2022. (englanniksi)
27. 1 2  Russia already used 86 kamikaze drones to attack Ukraine, 60% of them downed - General Staff  6.10.2022. Ukrinform, ukrinform.net. Viitattu 12.10.2022. (englanniksi)
28. ↑  Ukraine’s anti-aircraft defense units destroy 32 enemy air targets – General Staff  11.10.2022. Ukrinform, ukrinform.net. Viitattu 12.10.2022. (englanniksi)
29. ↑  Ukrainian air defense forces shoot down Shahed drones using Polish systems - Zaluzhnyi  11.10.2022. Ukrinform, ukrinform.net. Viitattu 12.10.2022. (englanniksi)
30. ↑  Russian forces attack Bila Tserkva with kamikaze drones six times  5.10.2022. Ukrinform, ukrinform.net. Viitattu 12.10.2022. (englanniksi)
31. ↑  Ukraine destroys warship, submarine, kills 620 invaders in action over past 24 hours  14.9.2023 09:12. Ukrinform, ukrinform.net. Viitattu 14.9.2023. (englanniksi)
32. ↑

Aiheesta muualla
----------------

* Kuvia tai muita tiedostoja aiheesta **HESA Shahed-136** Wikimedia Commonsissa

* HESA Shahed-136 (englanniksi) (militaryfactory.com)
* Forces News: Iranian-supplied 'suicide drone' being used by Russians against Ukraine (2.10.2022) (englanniksi) (youtube.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:HESA Shahed 136